Държавен вестник, бр. 84, 2012 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  84
	
(5)	 Член 6 на това Споразумение се при­
лага за екипаж на въздухоплавателно 
средство и членовете на спасителния 
екип, превозван от него. 
	
(6)	 Член 7 на това Споразумение се при­
лага за въздухоплавателни средства, 
оборудването и средствата за подпо­
магане, транспортирани от тях.
	
(7)	 Пресичането на границата и митниче­
ският контрол на въздухоплавателните 
средства се извършват от служителите 
на граничния и митническия контрол 
от Страната, искаща помощ, на мястото 
на кацането му.
	
(8)	 Използването на военни въздухоплава­
телни средства е предмет на изрично 
писмено съгласие от Страната, искаща 
помощ. 
Член 9
Координация и управление на операции за 
помощ при бедствие
	
(1)	 Координацията и управлението на 
операциите за помощ при бедствие е 
отговорност на компетентния орган 
на Страната, искаща помощ. 
	
(2)	 Страната, искаща помощ, информира 
ръководителите на спасителните еки­
пи и/или експертите за развитието на 
ситуацията в района на бедствието и 
на определените места на дейност и 
осигурява при необходимост преводачи 
и средства за комуникация с оператив­
ния щаб. 
	
(3)	 Спасителните екипи и/или експертите, 
както и тяхното оборудване трябва 
да могат да работят самостоятелно 
и независимо в рамките на 24 часа 
от момента на тяхното пристигане в 
района на бедствието.
Член 10
Разходи по операциите за помощ при бедствие
	
(1)	 Страната, оказваща помощ, няма право 
на възстановяване на разходи по подпо­
магането от Страната, искаща помощ. 
Това се отнася също и за разходи, 
възникнали от употребата, повредата 
или загубата на оборудване, освен ако 
повредата или загубата на оборудване 
не се дължи на изключителната вина 
на длъжности лица или граждани на 
Страната, искаща помощ.
	
(2)	 Алинея 1 от този член няма да важи, 
ако разноските по подпомагането са 
изцяло или частично възстановени. 
Страната, оказваща помощ, има пре­
димство при възстановяването им. 
	
(3)	 Страната, искаща помощ, поема разнос­
ките по спасителни операции, изпъл­
нени по нейна молба от физически или 
юридически лица, станали възможни 
с посредничеството на Страната, оказ­
ваща помощ. 
	
(4)	 Страната, искаща помощ, осигурява 
безопасност и безплатна медицинска 
помощ за спасителните екипи и/или 
експертите, изпратени от Страната, 
оказваща помощ. Логистичната подкре­
па по време на периода на операцията 
за служителите на Страната, оказваща 
помощ, се координира със Страната, 
искаща помощ, поотделно за всеки 
случай.
Член 11
Вреди и компенсации 
	
(1)	 Страната, оказваща помощ, се отказва 
да претендира за щети, които могат 
да възникнат за нея или за експерти, 
изпратени от нея да окажат помощ, 
отнасящи се до:
	
а)	 повреда на имущество, причинена от 
спасителните екипи или от експерти 
при изпълнение на задълженията 
им; 
	
б)	 физически наранявания, вреда за 
здравето или смърт на член на 
спасителен екип и/или експерт, 
възникнали при изпълнение на 
неговите/нейните задължения.
	
(2)	 Ако член на спасителния екип и/или 
експерт от Страната, оказваща помощ, 
нанесе щети на трета страна на тери­
торията на Страната, искаща помощ, 
по време на дейностите по това Спо­
разумение, тези щети се възстановят 
от Страната, искаща помощ, съгласно 
действащото законодателство за случа­
ите, когато такава вреда е причинена 
от нейни граждани в изпълнение на 
служебни задължения.
	
(3)	 Щетите, нанесени от член на спаси­
телните екипи и/или от експерт умиш­
лено или поради груба небрежност, се 
възстановяват от Страната, оказваща 
помощ, при условие че фактът за зло­
намерените щети е доказан в съда от 
Страната, искаща помощ.
	
(4)	 Страните си взаимодействат съгласно 
чл. 3, за да улеснят уреждането на 
искове за щети и компенсации. Те 
разменят цялата налична информация 
за всички случаи на щети по смисъла 
на този член.
Член 12
Комуникации при операции за помощ при 
бедствие
Компетентните органи, посочени в чл. 3, 
ал. 2 на това Споразумение, осигуряват всички 
необходими мерки за установяване на надежд­
ни комуникации за нуждите на спасителните 
екипи и/или експертите на мястото на опе­
рациите за помощ при бедствие.